Diari Oficial de la Generalitat Valenciana


Sumari del DOGV 8790, del 16-04-2020 (2020/2926)

ACORD de 10 d'abril de 2020, del Consell, pel qual s'autoritza incrementar el límit per a comprometre despeses pluriennals amb càrrec a les línies de transferència per al «Finançament delegació de competències en matèria d'infraestructures educatives Educació Primària i Secundària» del capítol 7 dels programes 422.20 Ensenyament Primari i 422.30 Ensenyament Secundari, tots dos adscrits a la Conselleria d'Educació, Cultura i Esport. (VL 09.001/20-005).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8790

Data del DOGV
:   16-04-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/2926


Data del document
:   10-04-2020

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 10 d'abril de 2020, del Consell, pel qual s'autoritza incrementar el límit per a comprometre despeses pluriennals amb càrrec a les línies de transferència per al «Finançament delegació de competències en matèria d'infraestructures educatives Educació Primària i Secundària» del capítol 7 dels programes 422.20 Ensenyament Primari i 422.30 Ensenyament Secundari, tots dos adscrits a la Conselleria d'Educació, Cultura i Esport. (VL 09.001/20-005). [2020/2926]  
  
  
El pressupost de la Conselleria d'Educació, Cultura i Esport inclou en els annexos de transferències i subvencions de capital dels programes 422.20 Ensenyament Primari i 422.30 Ensenyament Secundari, sengles línies de transferències, T8253 i T8254 respectivament, per a finançar la delegació de competències en matèria d'infraestructures educatives, tant en educació primària, com secundària, prevista en el Decret llei 5/2017, de 20 d'octubre, del Consell, pel qual s'estableix el règim jurídic de cooperació entre la Generalitat i les administracions locals de la Comunitat Valenciana per a la construcció, ampliació, adequació, reforma i equipament de centres públics docents de la Generalitat.  
  
Per Acord del Consell de 12 d'abril de 2019 es va ampliar la dotació econòmica màxima per a aquest programa de cooperació «Edificant» quedant fixada en 1.000 milions d'euros, alhora que es va ampliar la seua duració fins a l'exercici 2024. Alhora, per acord del Consell de 15 de novembre de 2019 es va autoritzar una ampliació dels límits per a comprometre despesa pluriennal amb càrrec a les esmentades línies de transferències.  
La Conselleria d'Educació, Cultura i Esport prenent en consideració, tant l'execució del programa al tancament de l'exercici 2019, com el nombre de delegacions que s'han produït a les diferents administracions locals, així com la necessitat de realitzar reajustaments d'anualitats a petició de determinats ajuntaments, planteja la necessitat d'ampliar el límit quantitatiu per a assumir compromisos de despesa pluriennal en les anualitats 2021 i 2022, en la línia T8253 i, en l'anualitat 2022 en la línia T8254, d'acord amb el que estableix l'article 40 de la Llei 1/2015, de 6 de febrer, d'hisenda pública, del sector públic instrumental i de subvencions.  
A aquest efecte i en virtut del que es disposa en l'article 40.4 de la Llei 1/2015, a proposta del conseller d'Hisenda i Model Econòmic, el Consell, prèvia deliberació, en la reunió de 10 d'abril de 2020,  
  
  
Acorda  
  
Autoritzar l'ampliació del límit quantitatiu que fixa l'article 40.3 de la Llei 1/2015 per a assumir compromisos de despesa per als exercicis 2021 i 2022 amb càrrec al capítol 7, de les línies de transferències T8253 i T8254, d'acord amb el següent detall:  
  
1. Línia T8253 «Finançament delegació de competències en matèria d'infraestructures educatives Educació Primària» del Programa 422.20 Ensenyament Primari:  
  
Anualiat Límit actual Límit modificat  
1432 814.971.324,29 889.321.156,93  
8035 492.220.000,76 658.095.000,00   
  
  
  
2. Línia T8254 «Finançament delegació de competències en matèria d'infraestructures educatives Educació Secundària» del Programa 422.30 Ensenyament Secundari:  
  
Anualitat Límit actual Límit modificat  
2021 93.858.919,07 08.134.042,07   
2022 06.639.251,00 03.745.840,00»  
  
  
  
València, 10 d'abril de 2020  
  
La consellera secretària,  
MÓNICA OLTRA JARQUE